Under det romerske imperiet tilhørte området Campus Martius. Innenfor det som i dag er det moderne Regola lå Trigarium, stadion der rytterne av trigaen (en vogn med tre hester) pleide å trene. Da keiser Augustus delte Roma i 14 regioner, tilhørte dagens Regola IX-region kalt Circus Flaminius. I middelalderen kom den inn i den fjerde av de syv nye kirkelige områdene, selv om rioni-grensene på den tiden ikke var veldig klare. På grunn av de svært hyppige flommene i elven Tiber, var området usunt, og det ble drenert på slutten av middelalderen. I 1586, da rione Borgo ble etablert, økte antallet rioni til 14, og Regola ble den 7. med navnet Arenulae et Chacabariorum. Etterhvert ble navnet Arenulae til Regola. I 1875 ble det bygget murer langs elven for å stoppe de mange flommene. Dette endret utseendet på området fullstendig, og alt som hadde kommet pga nærheten til elven i løpet av århundrene ble borte.